Saluki koristeellisessa itämaisessa kaulapannassa

File:Saluki dog (8109906497).jpgSaluki koristeellisessa itämaisessa kaulapannassa

**Kaulapanta** on kaulan ympärille laitettava pala materiaalia. Kaulapantaa käytetään yleensä esimerkiksi eläinten kontrolloimiseen, suojelemiseen tai yksilöiden tunnistamiseen, mutta myös ihmiset käyttävät erilaisia pantoja esimerkiksi asusteena tai BDSM:ssä. Pannan materiaali voi olla melkein mikä tahansa nahasta kettinkiin. Kaulapannalla on aina ollut vahva symboliikka ja yhteys jonkinlaiseen kontrolliin ja omistamiseen, ja niitä käytettiin aikoinaan myös orjilla.

Esimerkkejä kaulapannoista
--------------------------

### Lemmikin kaulapanta

Kaulapantaa käytetään yleensä lemmikkieläinten kontrolloimiseen kuten koirien ulkoiluttamiseen, jolloin koiraa pidetään yleensä sekä pannassa että hihnassa lemmikin etäisyyden ja hallussapidon säilyttämiseksi. Tutkimukset ovat kuitenkin osoittaneet erilaisten valjaiden olevan koiran terveyden kannalta parempi vaihtoehto kuin panta. Tällöin koiran kaula ja niska eivät vaurioidu koiran tai omistajan vetäessä, eikä koiran kaulalle keräänny jatkuvasti pannan ja roikkuvan hihnan aiheuttamaa painoa. Panta ja flexi yhdistelmää käyttäessä flexissä oleva jatkuva pieni veto voi olla jatkuvassa käytössä rasite koiran herkälle kaulalle.

Ulkona vapaasti liikkuvilla kissoilla pidetään joskus kaulapantaa johon on kiinnitetty kulkunen. Kulkusen tarkoitus on kilinällään varoittaa lintuja kissan yrittäessä saalistaa. Kissan todella herkän kuuloastin vuoksi jatkuva kulkusen kilinä voi kuitenkin aiheuttaa kissalle pysyviä kuulovaurioita. Ulkona liikkuva kissa voi myös jäädä kaulapannastaan johonkin jumiin ja pahimmassa tapauksessa kuristua pantaansa.

Lemmikkieläinten pantoja käytetään myös yksilöiden merkitsemiseen ja tunnistamiseen kiinnittämällä pantaan nimilaatta, jossa on sekä lemmikin että omistajan tiedot. Kaulapantoja on myös aina käytetty eläinten somistamiseen.

### Eläinten koulutuspannat

Paimenkoira piikikkäässä kaulapannassa, jonka tarkoitus on suojella sen kaulaa mahdollisilta kimppuun hyökkääviltä susilta.
Eläinten kouluttamiseen käytetyt pannat perustuvat klassiselle ehdollistumiselle.

Kouluttamisessa käytetään esimerkiksi erilaisia piikkipantoja, joissa pannan sisäpuolella on eläimen kaulaan uppoavia tai sitä pistäviä piikkejä. Myös erilaiset sähköpannat, joilla eläimelle voidaan antaa sähköshokki, ovat olleet yleisessä käytössä koirien kouluttamisessa. Esimerkiksi Suomen poliisi on käyttänyt poliisikoirien kouluttamisessa ja kontrolloimisessa erilaisia piikki- ja sähköpantoja, joiden käytöstä on sittemmin luovuttu niiden muututtua laittomiksi.

Koiria voidaan kouluttaa myös olemaan haukkumatta erilaisilla haukunestopannoilla. Panta tunnistaa haukkumisesta aiheutuvan koiran kurkussa tapahtuvan värinän, ja antaa koiralle siitä jonkinlaisen palautteen. Panta voi esimerkiksi antaa koiralle sähköiskun, värinän, hajun tai äänen. Niin haukunestopantojen kuin muidenkin koiria rankaisemalla ehdollistavien pantojen eettisyyttä on paljon kritisoitu, ja parempana vaihtoehtona ehdollistamiselle onkin pidetty esimerkiksi erilaisia naksuttimia sekä palkintoja rankaisemisen sijasta.

### BDSM-panta

Kaulapantoja käytetään BDSM:ssä alistamiseen, kontrollointiin, sitomiseen, roolileikkeihin ja seksuaalisen suhteen sekä vallan jakautumisen määrittelemiseen. Pantaa käyttävä henkilö on yleensä alisteisessa asemassa muihin tilanteessa oleviin verrattuna ja nauttii alistettuna olemisesta. Seksuaalisesta alistamisesta nauttivaa ihmistä kutsutaan subiksi. 

BDSM-pariskunta käyttämässä kaulapantaa ja hihnaa.
Panta toimii usein symbolina sille, että alistuva henkilö on jonkun "omistuksessa" ja onkin siksi merkittävässä osassa roolileikkejä. Esimerkiksi "petplayssa" eli eläinleikissä dominoiva osapuoli usein pannoittaa alistuvan osapuolen omistamisen merkiksi, vahvistaakseen lemmikki-omistaja valta-asetelmaa. Alistuva osapuoli voi käyttää kaulapantaa myös vuorokauden ympäri, symboloiden esimerkiksi joko jatkuvaa omistuksessa oloa tai vihkisormuksen kaltaista sitoutumista. Jos pannassa on lukko, sen avain on yleensä dominoivan osapuolen hallussa.

### GPS-panta

GPS-pantojen avulla voidaan jäljittää sekä seurata eläimiä tai kokonaisia laumoja. GPS-paikannuspantoja käytettävät esimerkiksi biologit, luonnontieteilijät ja -suojelijat seuratakseen villieläinten reviirejä, elämäntapoja ja populaatioita. Uhanalaisten eläinten seuranta helpottaa niiden suojelemista. Myös esimerkiksi metsästyksessä metsästyskoiralle voidaan laittaa GPS-panta, jolla metsästäjä voi paikantaa ja seurata koiransa liikkeitä.

Lähteet
-------

1. ↑  Turkish Collars *www.cobankopegi.com*. Viitattu 23.5.2021.
2. 1 2  *SELVITYS KOIRIEN JA KISSOJEN PAKOLLISESTA TUNNISTUSMERKINNÄSTÄ JA REKISTERÖINNISTÄ*, s.. Eläinten hyvinvointikeskus, Helsingin yliopisto, 2015.
3. 1 2  History of dog collars *Petsonline*. Viitattu 23.5.2021. (englanniksi)
4. 1 2  Rajustakin sidonnasta ja piiskaamisesta saa nauttia – kunhan kinky-seksiin osallistuva ymmärtää, missä menee leikin ja rikoksen raja *Yle Uutiset*. Viitattu 23.5.2021.
5. ↑  Parhaat kaulapannat koiralle 2021 - TOP5 Kaulapanta arvostelu *Koiraulkoilu*.  15.1.2021.  Arkistoitu 23.5.2021. Viitattu 23.5.2021.
6. ↑  Training With Chain & Prong Dog Collars: Are They Ethical? *www.k9ofmine.com*. Viitattu 23.5.2021. (englanniksi)
7. ↑  Slave collar with bells | Bullock Texas State History Museum *www.thestoryoftexas.com*. Viitattu 23.5.2021. (englanniksi)
8. ↑  Hihnassa vetämisen vaarat *Hankikoira.fi*. Viitattu 23.5.2021.
9. ↑  Koiraosteopaatti Hanna Kivinen - Kaulapanta vai valjaat? *www.koiraosteopatia.fi*. Viitattu 23.5.2021.
10. ↑  Kannattaako kissan käyttää kaulapantaa? *My Animals*.  19.3.2019. Viitattu 23.5.2021.
11. ↑  Are Cat Collars Safe? | Dangers Of Non Quick Release Collars *Vets Now*.  18.12.2017.  Arkistoitu 23.5.2021. Viitattu 23.5.2021. (englanniksi)
12. ↑  Dogs in the Ancient World *World History Encyclopedia*. Viitattu 23.5.2021. (englanniksi)
13. ↑  Kireän hihnan kirous :: Koirankaa *www.koirankaa.fi*.  Arkistoitu 23.5.2021. Viitattu 23.5.2021.
14. ↑  Vanha valokuva poliisikoirasta joutui eläinsuojelijoiden hampaisiin – Poliisikoiralaitoksen johtaja: "Poliisi ei käytä piikki- tai sähköpantoja" *Yle Uutiset*. Viitattu 23.5.2021.
15. ↑  Haukunestopanta tai sitruunapanta vaihtoehtona? *www.digitaldogsitter.com*. Viitattu 23.5.2021.
16. ↑  Wayback Machine *web.archive.org*.  1.12.2017.  Arkistoitu 1.12.2017. Viitattu 23.5.2021.
17. ↑  Trade in Your Pronged Dog Collar For an Alternative Device For Free *7x7 Bay Area*.  13.6.2014. Viitattu 23.5.2021. (englanniksi)
18. ↑  Kinkysanastoa – Helsingin akateemiset kinkyt ry *akateemisetkinkyt.fi*. Viitattu 23.5.2021.
19. ↑  Collar Fetishes and Animal Roleplay *Lovegasm*. Viitattu 23.5.2021.
20. ↑  The symbolism of wearing a BDSM collar – Thirsty Scholar *thirstyscholar.net*. Viitattu 23.5.2021.
21. ↑  This Collar, That Collar, Your Collar, My Collar *A "Little" Twisted*. Viitattu 23.5.2021.
22. ↑  Just a bit of info on collars & their meanings *Beautifully Bound*. Viitattu 23.5.2021. (englanniksi)
23. ↑  rebeccaeblanton: Why Collars Are Important to BDSM *Love Letters to a Unicorn*.  19.6.2019. Viitattu 23.5.2021. (englanniksi)
24. ↑  Lumileopardille GPS-panta Nepalissa *WWF Suomi*.  5.6.2015. Viitattu 23.5.2021.
25. ↑  Minifinder: MiniFinder | Paikannuslaite, joka auttaa seuraamaan koiraasi metsästäessä *MiniFinder*. Viitattu 23.5.2021.